



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	COMISIA PENTRU BUGET, FINANŢE ŞI BĂNCI
	COMISIA PENTRU MUNCĂ ŞI PROTECŢIE SOCIALĂ


              Bucureşti, 24.05.2011
                                         Nr.  PL.x – 297/2010
RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.18/2010 pentru modificarea şi completarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru buget, finanţe şi bănci, precum şi Comisia pentru muncă şi protecţie socială au fost sesizate, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.18/2010 pentru modificarea şi completarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, trimis cu adresa PL-x 297 din 12 mai 2010, înregistrat sub nr. 31/461/2010 şi respectiv nr.22/420/2010 şi nr. 27/385/2010.    
Potrivit prevederilor  art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a adoptat această iniţiativă legislativă, în şedinţa din 5 mai 2010.

Consiliul Legislativ, prin avizul nr. 211 din 10 martie 2010, a avizat favorabil proiectul de lege.
Proiectul de lege are ca obiect de reglementare modificarea şi completarea OUG nr. 71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, urmărindu-se, menţinerea unei politici de reducere a cheltuielilor bugetare în anul 2010, prin extinderea modalităţii de executare a titlurilor executorii stabilite prin actul normativ de bază. 
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru muncă şi protecţie socială au examinat iniţiativa legislativă, în şedinţa din 16 noiembrie 2010. La şedinţă au participat 35 deputaţi din totalul de 35 membri ai Comisiei pentru buget, finanţe şi bănci şi 21 deputaţi din totalul de 22 membri ai Comisiei pentru muncă şi protecţie socială.

În conformitate cu prevederile art. 61 şi 63 din Regulamentul Camerei Deputaţilor, republicat, Comisia juridică, de disciplină şi imunităţi  a examinat iniţiativa legislativă, în şedinţa din 24 mai 2011. La lucrări au fost prezenţi 16 deputaţi din totalul de 23 membri ai Comisiei juridice, de disciplină şi imunităţi.
La dezbateri au participat, în calitate de invitaţi, din partea Ministerului Finanţelor Publice domnul Ciprian Badea - director general, domnul Mihai Vasilescu - şef serviciu şi domnul Dragoş Bogdan - vicepreşedinte la Agenţia Naţională de Administrare Fiscală.

Modificările propuse prin prezenta ordonanţă de urgenţă au fost avute în vedere ca amendamente la proiectul de lege pentru aprobarea Ordonanţei de urgenţă  a Guvernului nr. 71/2009, aflată de asemenea în dezbatere parlamentară.
În urma examinării iniţiativei legislative şi a opiniilor exprimate de către membrii Comisiilor şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.18/2010 pentru modificarea şi completarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, cu amendamente, în sensul respingerii Ordonanţei de urgenţă a Guvernului nr.18/2010. Amendamentele sunt cuprinse în Anexa la prezentul raport.
În raport cu obiectul şi conţinutul reglementării, proiectul de lege face parte din categoria legilor ordinare.
   PREŞEDINTE,                           PREŞEDINTE,                        PREŞEDINTE,                     

     Daniel BUDA                       Maria Eugenia BARNA            Victor Paul DOBRE

ANEXĂ
	 Nr.  crt.
	Text Senat
	Amendamente
	Motivare

	1. 
	LEGE privind aprobarea Ordonanţei de urgenţă a Guvernului nr.18/2010 pentru modificarea şi completarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar

	LEGE privind respingerea Ordonanţei de urgenţă a Guvernului nr.18/2010 pentru modificarea şi completarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar
Autor: Comisiile

	

	2. 
	ARTICOL UNIC - Se aprobă Ordonanţa de urgenţă a Guvernului nr.18 din 9 martie 2010 pentru modificarea şi completarea Ordonanţei de urgenţă a Guvernului nr. 71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, publicată în Monitorul Oficial al României, Partea I, nr.162 din 12 martie 2010.


	ARTICOL UNIC - Se respinge Ordonanţa de urgenţă a Guvernului nr.18 din 9 martie 2010 pentru modificarea şi completarea Ordonanţei de urgenţă a Guvernului nr. 71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, publicată în Monitorul Oficial al României, Partea I, nr.162 din 12 martie 2010.
Autor: Comisiile

